**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**109/2024.(III.28.) Kt. számú**

**határozata**

**Tiszavasvári Településszolgáltatási és Vagyonkezelő Nonprofit Kft. ügyvezetője jogviszonyáról**

 (amely egyben a Tiszavasvári Településszolgáltatási és Vagyonkezelő Nonprofit Kft. taggyűlése vonatkozásában a 10/2024. (III.28.) számú alapítói határozatnak minősül)

Tiszavasvári Város Önkormányzata Képviselő-testülete, úgyis mint a Tiszavasvári Településszolgáltatási és Vagyonkezelő Nonprofit Kft. tulajdonosa a Polgári Törvénykönyvről szóló 2013. évi V. törvény 3:109. § (2) pontjában és Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárvaaz alábbi határozatot hozza:

**1.** Tiszavasvári Város Önkormányzata Képviselő-testülete, úgyis, mint alapítói jogkörgyakorló **úgy dönt,** hogy **kezdeményezi** a **Tiszavasvári Településszolgáltatási és Vagyonkezelő Nonprofit Kft. ügyvezetőjével, dr. Groncsák Andreával kötött –** 2019. február 12. napján kelt **- munkaszerződés közös megegyezéssel történő megszüntetését**, a cégjogi jogutódlással kiválás során létrejövő ***Tiszavasvári Városüzemeltetési Nonprofit Kft. (székhelye: 4440 Tiszavasvári, Báthori u. 6. sz*.*)* alapító okiratának aláírásának napjával, az alábbi indokok miatt:**

A Képviselő-testület 71/2024. (III.28.) Kt. számú határozatával döntött arról, hogy a Tiszavasvári Településszolgáltatási és Vagyonkezelő Nonprofit Kft-ből kiválás útján új, a kizárólagos tulajdonában álló jogutód gazdasági társaságot hoz létre Tiszavasvári Városüzemeltetési Nonprofit Kft. néven. A társaság bejegyzéséhez szükség van az ügyvezető megválasztására, határozatlan idejű munkaviszony keretében. Munkavállaló és munkáltató között érdekegyezőség áll fenn a tekintetben, hogy mivel a kiválás során fennmaradó Tiva-Szolg Nonprofit Kft. ügyvezetői feladatait jelenleg határozatlan idejű munkaviszony keretében látja el az ügyvezető, és két munkaviszony létesítése nem célszerű, ezért indokolt e munkaviszony megszüntetése az új kiváló cég alapító okirata aláírásának napjával, és új megbízási jogviszony létesítése a Tiszavasvári Településszolgáltatási és Vagyonkezelő Nonprofit Kft**.** ügyvezetői feladatainak ellátására**.**

**Feltétele: a döntés közlése.**

**Határidő**: esedékességkor **Felelős**: Szőke Zoltán polgármester

**2.1** Tiszavasvári Város Önkormányzata Képviselő-testülete a **Tiszavasvári Településszolgáltatási és Vagyonkezelő Nonprofit Kft**. ügyvezetői feladatainak ellátására **határozott időre** **megbízza dr. Groncsák Andrea** (szn: …………., sz.:…………., ……... ..., an.: ……………) **………………………….**. szám alatti lakost**.**

**A megbízás határozott időre szól.**

**A megbízás időtartama:** a cégjogi jogutódlással létrejött ***Tiszavasvári Városüzemeltetési Nonprofit Kft.*** (székhelye: 4440 Tiszavasvári Báthori u. 6. szám) **alapító okirata aláírásának és a Tiszavasvári Településszolgáltatási és Vagyonkezelő Nonprofit Kft**. alapító okirat módosítása **aláírásának napjától** a **Tiszavasvári Településszolgáltatási és Vagyonkezelő Nonprofit Kft. megszűnésének napjáig tart.**

A társasággal megbízási jogviszonyban álló ügyvezetőt e tevékenységéért **díjazás nem illeti meg.**

**2.2 Jóváhagyja** a Tiszavasvári Településszolgáltatási és Vagyonkezelő Nonprofit Kft. ügyvezetője, **dr. Groncsák Andrea** **megbízási szerződését** a határozat *2. melléklete* szerinti tartalommal.

3. Felhatalmazza a polgármestert az 1. pont szerinti megszüntető okirat, és 2.2 pontban meghatározott szerződés aláírására.

4. Felkéri a polgármestert, hogy a meghozott döntésről Tiszavasvári Településszolgáltatási és Vagyonkezelő Nonprofit Korlátolt FelelősségűNonprofit Kft. ügyvezetőjét **dr. Groncsák Andreát tájékoztassa**, valamint felhatalmazza a polgármestert az ügyvezető munkaköri leírásának elkészítésére és kiadására, a munkáltató részéről való aláírásra.

 **Határidő**: azonnal **Felelős**: Szőke Zoltán polgármester

 **Szőke Zoltán Dr. Kórik Zsuzsanna**

 **polgármester jegyző**

109/2024. (III.28.) Kt. hat. **1. melléklete**

**MEGBÍZÁSI SZERZŐDÉS**

**ÜGYVEZETŐI TISZTSÉG ELLÁTÁSÁRA**

amely létrejött egyrészről

**Tiszavasvári Településszolgáltatási és Vagyonkezelő Nonprofit Kft.** (székhelye: 4440, Tiszavasvári, Báthori 6. sz.) alapítói jogkörgyakorlója Tiszavasvári Város Önkormányzata képviseletében **Szőke Zoltán polgármester**, mint **megbízó,** másrészről pedig

**dr. Groncsák Andrea** (szül.hely,idő: ……….., 19.........; an.neve: ……………; lakcíme: ……………………………….. szám; adóazonosító jele: ………., TAJ száma: ………..), mint **megbízott** ügyvezető között alulírott napon és helyen, a következő feltételek mellett:

**I.**

Szerződő felek rögzítik, hogy a megbízó társasági szerződése értelmében a társaság ügyvezetését egy ügyvezető önállóan látja el. Tiszavasvári Város Önkormányzata Képviselő-testülete, úgyis mint a Tiszavasvári Településszolgáltatási és Vagyonkezelő Nonprofit Kft. tulajdonosa …/2024. (III.28.) Kt. számú határozatában (mely egyben a Tiszavasvári Településszolgáltatási és Vagyonkezelő Nonprofit Kft. taggyűlésének …../2024. (III.28.) sz. alapítói határozata) a megbízó úgy határozott, hogy a cégjogi jogutódlással létrejött *Tiszavasvári Városüzemeltetési Nonprofit Kft.* (székhelye: 4440 Tiszavasvári Báthori u. 6. szám) alapító okirata aláírásának és a Tiszavasvári Településszolgáltatási és Vagyonkezelő Nonprofit Kft. (4440 Tiszavasvári, Báthori u. 6.) alapító okirat módosítása aláírásának napjától a Tiszavasvári Településszolgáltatási és Vagyonkezelő Nonprofit Kft. megszűnésének napjáig terjedő időszakra a megbízottat választják ügyvezetőnek, aki ezen tisztségéből eredő feladatait megbízási jogviszony keretében látja el.

A felek rögzítik, hogy a megbízott teljes bizonyító erejű magánokiratba foglalt nyilatkozatában az ügyvezetői megbízatást elfogadta, melyben kijelentette, hogy összeférhetetlenségi ok vele szemben nem áll fenn, továbbá nyilatkozatot tett arra vonatkozóan is, hogy nem áll eltiltás hatálya alatt.

**II.**

Megbízó ezennel megbízza a megbízottat a **Tiszavasvári Településszolgáltatási és Vagyonkezelő Nonprofit Kft.** (székhelye: 4440 Tiszavasvári, Báthori u. 6. szám) gazdasági társaság ügyvezetői feladatainak ellátásával, aki azt elfogadja.

Az ügyvezetői megbízás keretében a megbízott főbb feladatai az alábbiak:

a) Ellátja a megbízó ügyeinek intézését, a megbízó képviseletét, köteles gondoskodni továbbá a társaság operatív vezetéséről.

b) Önállóan képviseli a megbízót harmadik személyekkel szemben, továbbá a bíróságok és más hatóságok előtt.

c) Önállóan jogosult a cégjegyzésre a hiteles cégaláírási nyilatkozatának megfelelően.

d) Irányítja megbízó gazdálkodását, gondoskodik továbbá a megbízó birtokában és kezelésében lévő vagyon megőrzéséről és rendeltetésszerű használatáról.

e) Gondoskodik a felügyeleti szervek által elrendelt intézkedések megtételéről.

f) Határidőben gondoskodik a számviteli törvény szerinti beszámoló elkészítéséről, valamint évente legalább egyszer a taggyűlés előtt beszámol az adott üzleti évről.

g) Gyakorolja a munkáltatói jogokat a megbízó munkavállalóival kapcsolatban.

h) Határidőben bejelenteni a hatóságok részére a jogszabályokban előírt adatokat, azok változását, továbbá köteles határidőben eleget tenni az előírt bevallási és fizetési kötelezettségeknek mind az állam, mind harmadik személyek irányában.

i) Nyilvántartást vezet a megbízó tagjairól (tagjegyzék).

j) A megbízó taggyűlésével kapcsolatban:

– előkészíti megbízó taggyűléseit;

– összehívja a megbízó taggyűléseit, kivéve, ha törvény vagy a társasági szerződés ettől eltérően rendelkezik;

– végrehajtja a megbízó taggyűlése által hozott határozatokat;

– jegyzőkönyvet készít a taggyűlésről, majd a taggyűlésen jelenlévő, hitelesítőnek választott valamely taggal együtt aláírja;

– folyamatos nyilvántartást vezet a taggyűlésen hozott határozatokról (határozatok könyve), melybe a határozatokat – azok meghozatala után haladéktalanul – bevezeti;

– a megbízó bármelyik tagjának kérésére hitelesített másolatot készít a határozatokról.

k) Ellátja megbízó könyveinek és nyilvántartásainak szabályszerű vitelét.

l) A megbízó tagjainak kérésére a társaság ügyeiről felvilágosítást adni, a társaság üzleti könyveibe és irataiba való betekintést lehetővé tenni.

m) Ellátja továbbá a vezető tisztségviselők számára a vonatkozó jogszabályokban és a társasági szerződésben meghatározott további feladatokat.

**III.**

A megbízott kijelenti, hogy vele szemben törvényben meghatározott kizáró okok nem állnak fenn.

**IV.**

A megbízottat az ügyvezetői feladatok ellátásért megbízási díj nem illeti meg, és nem tarthat igényt a tisztsége ellátása során felmerülő költségei megtérítésére.

**V.**

A megbízott vezető tisztségviselőnek minősül. A megbízott a megbízó ügyvezetését az ilyen tisztséget betöltő személyektől általában elvárható gondossággal köteles ellátni. A megbízott a jogszabályok, a megbízó társasági szerződése és a megbízó legfőbb szerve által hozott határozatok, illetve ügyvezetési kötelezettségei vétkes megszegésével a megbízónak okozott károkért a polgári jog szabályai szerint felel a megbízóval szemben.

**VI.**

A megbízott köteles a megbízóval kapcsolatos üzleti titkot megőrizni. Ennek alapján titoktartási kötelezettség terheli a megbízottat minden olyan, a megbízóval, annak tevékenységével, illetve üzleti partnereivel kapcsolatos információ tekintetében, amely a megbízás ellátásával kapcsolatban jutott megbízott tudomására.

A titoktartási kötelezettség a megbízás megszűnését követően is fennmarad.

**VII.**

Jelen megbízási szerződést a felek határozott időre a ***Tiszavasvári Városüzemeltetési Nonprofit Kft.*** **alapító okirata aláírásának és a *Tiszavasvári Településszolgáltatási és Vagyonkezelő Nonprofit Kft****.* alapító okirat módosítása **aláírásának napjától** **a** *Tiva-Szolg. Nonprofit Kft.* **megszűnése cégbírósági bejegyzésének napjáig** terjedő időre kötik, amelynek elteltével a szerződés megszűnik.

A megbízott ügyvezetői megbízása megszűnhet továbbá a lejáratot megelőzően:

a) a megbízó által történő visszahívással;

b) a törvényben szabályozott kizáró vagy összeférhetetlenségi ok bekövetkeztével;

c) a megbízott lemondásával;

d) a megbízott elhalálozásával;

f) a vezető tisztségviselő cselekvőképességének a tevékenysége ellátásához szükséges körben történő korlátozásával.

A megbízott ügyvezetői tisztségéről bármikor lemondhat, ha azonban a megbízó működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve, ha a megbízó taggyűlése az új ügyvezető megválasztásáról már ezt megelőzően gondoskodott, vagy gondoskodni tudott volna. A lemondás hatályossá válásáig a megbízott a halaszthatatlan döntések meghozatalában, illetve az ilyen intézkedések megtételében köteles részt venni.

A megbízott az ügyvezetői megbízás időtartamának lejártát követően megbízó taggyűlése által – akár többször is – újraválasztható, illetve bármikor visszahívható.

**VIII.**

Jelen megbízási szerződésben nem szabályozott kérdésekben a Polgári Törvénykönyvről szóló 2013. évi V. törvény, valamint a megbízó társasági szerződésének rendelkezései az irányadóak.

Jelen szerződést a felek közösen elolvasták, annak tartalmát megértették, és mint akaratukkal mindenben megegyezőt helybenhagyólag aláírják.

Kelt: ………………………….., ……………….. napján

|  |  |
| --- | --- |
| ***[megbízó megnevezése]***megbízóképv.:***[megbízó nevében eljáró képviselő neve]*** | ***[megbízott neve]*** megbízott ügyvezető |